Peter Falk

Peter Falk (* 16. september 1927, New York, USA – † 23. jún 2011, Beverly Hills, Kalifornia)‘Columbo’ star Peter Falk dies at 83.  cnn.com; abgerufen 24. Juni 2011 bol americký herec židovského pôvodu.

Preslávil sa účinkovaním v televíznom seriáli Columbo. Za túto úlohu získal Zlatý glóbus a päť cien Emmy.

 Životopis 
Ako trojročný prišiel kvôli malígnemu tumoru o pravé oko a dostal sklenené oko. Päť rokov po skončení hereckej školy, v roku 1960, bol nominovaný na Oscara za rolu vraha vo filme Murder, Inc.. Druhú nomináciu získal o rok neskôr za vedľajšiu rolu vo filme Pocketful of Miracles.

Desaťkrát bol nominovaný na cenu Emmy za rolu poručíka Columba, z toho päťkrát vyhral; za túto úlohu bol nominovaný deväťkrát na Zlatý glóbus, ktorý vyhral v roku 1973. Ohromná popularita seriálu mu zaistila pevnejšie postavenie v Hollywoode a výber ambicióznejších rolí. Na svojom konte má spoluprácu s renomovanými tvorcami: s Johnom Cassavetesom napríklad natočil film Husbands (1970). Objavil sa aj vo filmoch Wima Wendersa Nebo nad Berlínom (1987) a In weiter Ferne, so nah! (1993).

Bol dvakrát ženatý: jeho prvou manželkou bola Alice Mayo v rokoch 1960 – 1976 a po rozvode sa v roku 1977 oženil so  Sherou Danese. Jeho dcéra 15. decembra 2008 oznámila, že otec trpí Alzheimerovou chorobou a demenciou. Začiatkom roku 2009 sa sporili o majetok jeho dcéra z prvého manželstva a druhá manželka.

Zomrel 23. júna 2011Zemřel herec Peter Falk, seriálový detektiv Columbo vo svojom dome v Beverly Hills. Bezprostredná príčina smrti nie je známa, pretože ju rodina nechcela oznámiť.

V roku 2013 dostal hviezdu na Hollywoodskom chodníku slávy.http://www.focus.de/kultur/kino_tv/zwei-jahre-nach-seinem-tod-columbo-star-peter-falk-bekommt-hollywood-stern_aid_1050791.html „Columbo“-Star Peter Falk bekommt Hollywood-Stern. In: Focus, 22. júl 2013; prístup 22. júla 2013.

 Filmografia (výber) 

 Referencie 

 Iné projekty 

 Externé odkazy 


 Oficiální stránky Petera Falka

Kategória:Filmoví herci USA
Kategória:Televízni herci USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Osobnosti USA židovského pôvodu
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Absolventi Syracuse University
Kategória:Osobnosti z New Yorku